BAGUIO CITY - Balligi a nagun-od ti siudad ti Baguio ti kampeonato iti naipatungpal a Cordillera Administrative Region Athletic Association (CARAA) 2015 iti siudad ti Baguio.
Iti overall results ti CARAA 2015, nakagun-od ti siudad iti 197 golds, 92 silvers, ken 67 bronze, bayat a maikadua ti probinsya ti Benguet a nakagun-od iti 42 golds, 16 silvers, ken 101 bronze.
Nakagun-od met ti probinsya ti Ifugao iti 28, golds, 51 silvers, ken 53 bronze, Apayao a nakaala iti 21 golds, 35 silvers, ken 52 bronze, ken ti Mt. Province a nakagun-od iti 18 golds, 46 silvers, ken 56 bronze.
Idi kalman ket naipatungpal ti closing ceremony a pinasetan dagiti opisial ti siudad, School Coordinators ti nagduduma a cprobinsya ti Rehiyon Cordillera, DepED officials, ken dagiti atleta, bayat a nagserbi met a kangrunaan a sangaili ni Coucilor Peter Fianza.
Nagkiddaw iti dispensa ti konsehal gapu kadagiti saan a ninamnama a napagteng dagiti atleta kas iti pannakapasar dagiti sumagmamano a swimming athletes iti hypothermia, minor injuries dagiti atleta ti tract and field, ken ti nagkurangan iti preparasion ti nasao a kompetision.
ilo_Latn ilo_Latn ilo_Latn ilo_Latn ilo_Latn